Document ID: 32004R1418

KOMISIJOS REGLAMENTAS (EB) Nr. 1418/2004
2004 m. rugpjūčio 4 d.
dėl aukštos kokybės rūšių, kurioms netaikoma 2004 metų derliaus neperdirbto tabako kvotų pirkimo programa, nustatymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 2075/92 dėl neperdirbto tabako rinkos bendro organizavimo (1), ir ypač į jo 14 b straipsnio šeštą papunktį,
kadangi:
(1)
Pagal 1998 m. gruodžio 22 d. Komisijos reglamento (EB) Nr. 2848/98 34 straipsnio 2 dalį dėl Tarybos reglamento (EEB) Nr. 2075/92 dėl priemokų, gamybos kvotų ir specialios paramos skyrimo neperdirbto tabako (2) gamintojų susivienijimams, remdamasi valstybės narės siūlymu, Komisija nustato jautrias gamybos zonas ir (arba) aukštos kokybės rūšių grupes, kurios nebus įtraukiamos į kvotų pirkimo programą.
(2)
Kai kurios valstybės narės prašė, kad tam tikras skaičius aukštos kokybės rūšių nebūtų įtraukiamas į 2004 metų derliaus kvotų pirkimo programą, ir tuo remiantis 2004 metų derliui turi būti nustatytos aukščiau minėtos aukštos kokybės rūšių grupės.
(3)
Reglamentas (EB) Nr. 2848/98 numato, kad valstybė narė apie ketinimą pirkti turi viešai paskelbti nuo lapkričio pirmos dienos, šis reglamentas turi būti taikomas nuo 2004 m. lapkričio 1 dienos.
(4)
Šiame reglamente numatytos priemonės atitinka Tabako verslo komiteto nuomonę,
PRIĖMĖ ŠĮ REGLAMENTĄ:
1 straipsnis
Kiekiai pagal aukštos kokybės rūšių grupes, kurioms netaikoma 2004 metų derliaus kvotų pirkimo programa, yra šie:
a)
Prancūzijoje:
-
III grupė
2 576,480 tonų
b)
Portugalijoje:
-
I grupė
1 231,000 tonų
-
II grupė
218,000 tonų.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. lapkričio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugpjūčio 4 d.

Labels: 17
7
3
6
18